sukhrobnurali/uzbek-legal-corpus huggingface dataset:
1995 YILGI PAXTA VA BOShOQLI DON EKINLARI HOSILI YETIShTIRISh HAMDA DAVLATGA SOTIShNI IQTISODIY RAGʻBATLANTIRIShGA OID ChORA-TADBIRLAR TOʻGʻRISIDA
(decree, 2020-09-28)

Paxta va don yetishtirishni yanada koʻpaytirishdan qishloq xoʻjalik korxonalarining moddiy manfaatdorligini oshirish va qishloqda ijtimoiy masalalarni hal qilish maqsadida: 1. Sotish yuzasidan belgilangan topshiriqni bajargan xoʻjaliklar ixtiyorida qoldirilgan mahsulotlar ulushi paxta tolasi hajmining 40 foizgacha va boshoqli don ekinlari xarid hajmining 50 foizgacha oshirilsin, tegishli ravishda ilgari belgilangan davlat buyurtmasi hajmlari paxta tolasi 67 foizdan 60 foizgacha hamda boshoqli don ekinlariga 50 foizgacha kamaytirilsin. 2. Oʻzbekiston Respublikasining Moliya vazirligi 10 kun muddat ichida paxta va boshoqli don ekinlarining xarid narxlari boʻyicha, shuningdek paxta tolasining ulgurji narxlari boʻyicha Vazirlar Mahkamasiga takliflar kiritsin. 3. Oʻzbekiston Respublikasi Prezidentining “Qishloq xoʻjaligini rivojlantirishni iqtisodiy ragʻbatlantirishga oid chora-tadbirlar toʻgʻrisida” 1994-yil 22-avgustdagi Farmonining 2-bandi oʻz kuchini yoʻqotgan deb hisoblansin.
OʻZBEKISTON RESPUBLIKASI HUDUDIDA XOʻJALIK YuRITUVChI SUBYEKTLARNI ROʻYXATGA OLISh JARAYoNINI OSONLAShTIRISh VA TARTIBGA SOLISh MAQSADIDA
(decree, 2017-06-05)

1. Oʻzbekiston Respublikasi hududida oʻz faoliyatini xorijiy sarmoya ishtirokida amalga oshiradigan yangi tuziladigan korxonalarni huquqiy jihatdan ekspertizadan oʻtkazish va roʻyxatga olish vazifasi 1995-yil 1-martdan boshlab Oʻzbekiston Respublikasi Adliya vazirligi zimmasiga yuklanib, Oʻzbekiston Respublikasi Moliya vazirligi mazkur korxonalarni roʻyxatga olish vazifasidan ozod qilinsin. Oʻzbekiston Respublikasi Adliya vazirligi manfaatdor idoralar bilan zarur kelishuvni taʼminlab, qoʻshma korxonalarni qonunda belgilangan tartibda roʻyxatga olsin. 2. Oʻzbekiston Respublikasi Moliya vazirligi qoʻshma korxonalar davlat reyestrini, shuningdek xorijiy sarmoya ishtirokidagi korxonalarni roʻyxatga olish uchun zarur boʻlgan va ijro uchun qabul qilingan hujjatlarni uch hafta ichida belgilangan tartibda Adliya vazirligiga topshirsin. 3. Belgilab qoʻyilsinki, oldin roʻyxatga olingan xorijiy sarmoya ishtirokidagi korxonalar ushbu Farmonga muvofiq qaytadan roʻyxatga olinmaydi. 4. Oʻzbekiston Respublikasi Vazirlar Mahkamasi: belgilangan tartibda Oʻzbekiston Respublikasi Oliy Majlisiga amaldagi qonun hujjatlariga oʻzgartishlar va qoʻshimchalar kiritish toʻgʻrisida taklif kiritsin; Oʻzbekiston Respublikasi Hukumati ilgari qabul qilgan qarorlar, shuningdek vazirliklar va idoralarning meʼyoriy hujjatlari bir oy muddatda ushbu Farmonga muvofiqlashtirilishini taʼminlasin.
“OʻZbek LIZING INTERNEYSHNL AJ” QOʻSHMA LIZING KOMPANIYASINI TASHKIL ETISH TOʻGʻRISIDA
(resolution, 2001-03-27)

Respublikada zamonaviy infrastrukturani shakllantirish hamda tovarlar va xizmatlar bozorini rivojlantirish maqsadida Vazirlar Mahkamasi qaror qiladi: 1. Oʻzbekiston Respublikasi Tashqi iqtisodiy faoliyat milliy bankining Xalqaro moliya korporatsiyasi, Yevropa qayta qurish va taraqqiyot banki, Meybank (Malayziya) bilan birgalikda “Oʻzbek lizing Interneyshnl AJ” qoʻshmalizing kompaniyasini taʼsis etish toʻgʻrisidagi taklifi qabul qilinsin. 2. Maʼlumot uchun qabul qilinsinki, quyidagilar tashkil etilayotgan qoʻshma lizing kompaniyasining bosh vazifalari hisoblanadi: texnologiya asbob-uskunalarini respublikaning mulkchilikning barcha shakllaridagi xoʻjalik yurituvchi subyektlariga lizingga berish uchun sotib olish va ulardan foydalanishni uzoq muddatlarda mablagʻ bilan taʼminlash; eksport imkoniyatlarini koʻpaytirish va importning oʻrnini bosadigan ishlab chiqarishlarni rivojlantirish maqsadida Oʻzbekiston iqtisodiyotining ustuvor tarmoqlariga lizing doirasida ilgʻor texnologiyalarni jalb etish; oʻrta va kichik tadbirkorlikni rivojlantirish, xalq isteʼmol tovarlari ishlab chiqarishni va xizmatlar koʻrsatishni koʻpaytirish uchun keng koʻlamli lizing xizmatlari koʻrsatish; lizing operatsiyalarini amalga oshirish uslubiyotini hamda lizing xizmatlari bozorini rivojlantirish boʻyicha tavsiyanomalarni ishlab chiqish. 4. Oʻzbekiston Respublikasi iqtisodiy faoliyat milliy banki 2 oy muddatda qoʻshma lizing kompaniyasini tashkil etish boʻyicha taʼsis hujjatlari tayyorlanishini nihoyasiga yetkazsin va ularni belgilangan tartibda roʻyxatga olish uchun taqdim etsin. Oʻzbekiston Respublikasi Tashqi iqtisodiy aloqalar vazirligi, Moliya vazirligi, Markaziy bank qoʻshma lizing kompaniyasini tashkil etish va davlat roʻyxatidan oʻtkazish bilan bogʻliq tashkiliy masalalarni hal etishda amaliy yordam koʻrsatsinlar. 5. Koʻshma lizing kompaniyasi operatsiyalarni amalga oshirish boshlangandan soʻng 5 yilga foydadan olinadigan, qoʻshilgan qiymat soligʻi va mol-mulkdan olinadigan soliqlardan ozod qilinsin. 6. Oʻzbekiston Respublikasi Tashqi iqtisodiy faoliyat milliy banki “Oʻzbek lizing Interneyshnl AJ” kompaniyasini Turob Toʻla koʻchasi, 1-uyidagi Xalqaro bank va moliya markaziga joylashtirsin. 7. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari Oʻ. T. Sultonov va B. S. Hamidov zimmasiga yuklansin.
OʻZBEKISTON RESPUBLIKASI FUQAROLIK KODEKSINING BIRINChI QISMINI TASDIQLASh TOʻGʻRISIDA
(code, 1995-12-21)

Oʻzbekiston Respublikasi Oliy Majlisi qaror qiladi: 1. Oʻzbekiston Respublikasi Fuqarolik kodeksining birinchi qismi tasdiqlansin. 2. Fuqarolik kodeksining birinchi qismi Oʻzbekiston Respublikasi Fuqarolik kodeksining ikkinchi qismini amalga kiritish bilan bir vaqtda amalga kiritilsin.
OʻZBEKISTON RESPUBLIKASINING MEHNAT KODEKSINI TASDIQLASh TOʻGʻRISIDA
(code, 2023-04-30)

Oʻzbekiston Respublikasi Oliy Majlisi qaror qiladi: Oʻzbekiston Respublikasining Mehnat kodeksi tasdiqlansin.
OʻZBEKISTON SSR MINISTRLAR SOVETINING 1962 YIL 15 MAYDAGI 347-SON QARORINING 1-BANDINI OʻZ KUChINI YOʻQOTGAN DEB HISOBLASh TOʻGʻRISIDA
(resolution, 2022-07-22)

Notariat masalalariga doir normativ bazani “Davlat notariati toʻgʻrisida”gi Oʻzbekiston Respublikasi Qonuniga muvofiqlashtirish maqsadida Vazirlar Mahkamasi qaror qiladi: 1. Oʻzbekiston SSR Ministrlar Sovetining “Toshkent shahridagi notarial idoralar ishini yaxshilashga doir qoʻshimcha chora-tadbirlar toʻgʻrisida” 1962-yil 15-maydagi 347-son qarorining 1-bandi oʻz kuchini yoʻqotgan deb hisoblansin. 2. Oʻzbekiston Respublikasi Adliya vazirligi bir oy muddatda ilgari birinchi Toshkent shahar davlat notarial idorasiga biriktirilgan ayrim notarial harakatlarni Toshkent shahrining tuman davlat notarial idoralariga berish masalasini hal etsin.
BOLALI OILALARGA DAVLATNING IJTIMOIY YORDAMINI KUChAYTIRISh TOʻGʻRISIDA
(decree, 2021-04-30)

Bolalar toʻgʻrisida davlat gʻamxoʻrligini koʻchaytirish maqsadida: 2. Bolali oilalarga nafaqalar oshirilishi bilan bogʻliq xarajatlar respublikaning davlat budjeti hisobidan qoplansin. 3. Oʻzbekiston Respublikasi Prezidentining “Bolali oilalarga davlatning ijtimoiy yordamini kuchaytirish toʻgʻrisida” 1995-yil 27-martdagi Farmonining 1-bandi 1996-yil 1-yanvardan oʻz kuchini yoʻqotgan deb hisoblansin. 4. Mazkur Farmonning bajarilishini nazorat qilish Oʻzbekiston Respublikasi Vazirlar Mahkamasining zimmasiga yuklansin.
VAZIRLAR MAHKAMASINING 1994 YIL 3 NOYABRDAGI 533-SON QARORI BILAN TASDIQLANGAN DAVLAT BOJI STAVKALARIGA QOʻShIMChALAR KIRITISh TOʻGʻRISIDA
(resolution, 2020-06-16)

Vazirlar Mahkamasi qaror qiladi: 1. Vazirlar Mahkamasining 1994-yil 3-noyabrdagi 533-son qarori bilan tasdiqlangan Davlat boji stavkalariga quyidagi qoʻshimchalar kiritilsin: 2-band quyidagi mazmundagi “v” kichik band bilan toʻldirilsin: “v) ‎ bankrotlik haqida ish qoʻzgʻatish toʻgʻrisidagi arizalardan‎‎‎‎ eng kam ish haqining 20 baravari miqdorida”;‎‎‎‎ “v, g, d” kichik bandlar tegishli ravishda “g, d, e” kichik bandlar deb hisoblansin.
OʻZBEKISTON RESPUBLIKASI HAVO FLOTI KUNINI BELGILASh TOʻGʻRISIDA
(law, 1995-08-31)

Oʻzbekiston Respublikasi Oliy Majlisi qaror qiladi: Avgust oyining uchinchi yakshanbasi “Oʻzbekiston Respublikasining Havo Floti Kuni” etib belgilansin.
Saxalin aholisiga yordam koʻrsatish toʻgʻrisida
(resolution, 2021-02-22)

1995-yil 27-mayda Saxalin orolida roʻy bergan tabiiy ofat — vayron qiluvchi kuchga ega boʻlgan zilzila munosabati bilan Vazirlar Mahkamasi qaror qiladi: 1. Oʻzbekiston Respublikasi Moliya vazirligi Saxalinning zilziladan zarar koʻrgan aholisiga begʻaraz moddiy yordam koʻrsatish uchun Respublika valyuta fondi mablagʻlari hisobidan 100 ming AQSh dollari ajratsin. 2. Oʻzbekiston Respublikasi Tashqi iqtisodiy faoliyat milliy banki koʻrsatib oʻtilgan summani Respublika valyuta fondining 79470404-son “Xalq xoʻjaligi boʻyicha boshqa xarajatlar” schyotidan Rossiya Federatsiyasi Tashqi savdo bankidagi 07604001-son “Saxalinga muruvvat yordami maxsus schyoti”ga oʻtkazsin.
VAZIRLAR MAHKAMASINING “OʻZBEKISTON RESPUBLIKASI HUDUDIDA HAVO TRANSPORTINI BOShQARISh TIZIMI TOʻGʻRISIDA” 1992-YIL 4 FEVRALDAGI 44-SON QARORIGA QOʻShIMChA KIRITISh TOʻGʻRISIDA
(resolution, 2022-07-22)

Vazirlar Mahkamasi qaror qiladi: Vazirlar Mahkamasining 1992-yil 4-fevraldagi 44-son qarorining 4-bandidagi bosh direktorining 6 nafar oʻrinbosari soʻzlaridan keyin “shu jumladan bitta birinchi oʻrinbosari” degan soʻzlar kiritilsin. Shu bandga quyidagi tahrirdagi 2-xatboshi qoʻshilsin: “Oʻzbekiston havo yoʻllari” aviakompaniyasi Bosh direktorining oʻrinbosarlari Vazirlar Mahkamasi tomonidan tasdiqlanadi. Kompaniyaning chet eldagi vakolatxonalari rahbarlari lavozimlariga Vazirlar Mahkamasi bilan kelishilgan holda aviakompaniya tomonidan tayinlanadi”.
XUSUSIYLAShTIRISh SOHASIDAGI TEXNIK YORDAMNI MUVOFIQLAShTIRISh KENGAShINI TAShKIL ETISh TOʻGʻRISIDA
(resolution, 1999-03-05)

Xalqaro tashkilotlar tomonidan xususiylashtirish va iqtisodiyotning nodavlat sohasini rivojlantirish sohasida koʻrsatilayotgan texnik va boshqa yordamini muvofiqlashtirish maqsadida Vazirlar Mahkamasi qaror qiladi: 1. Davlat mulki qoʻmitasining Oʻzbekiston Respublikasi Vazirlar Mahkamasi huzurida ilovaga* muvofiq tarkibida Xususiylashtirish sohasidagi texnik yordamni muvofiqlashtirish kengashini tuzish haqidagi taklifi qabul qilinsin. 2. Kengashning asosiy vazifalari etib quyidagilar belgilansin: xususiylashtirish sohasidagi texnik yordamning ustuvor yoʻnalishlarini tanlash; koʻrsatib oʻtilgan masalalar boʻyicha xalqaro loyihalar ishlab chiqilishi va amalga oshirilishini muvofiqlashtirishni taʼminlash; xalqaro tashkilotlarning texnik yordam koʻrsatish loyihalarini amalga oshirishda maslahatlar berish va tavsiyanomalar tayyorlash. 3. Kengash ishini tashkil etishga oid sarf-xarajatlar Davlat mulki qoʻmitasi mablagʻlari hisobidan amalga oshirilishi maʼlumot uchun qabul qilinsin. 4. Ushbu qarorning bajarilishini nazorat qilish Oʻzbekiston Respublikasi Bosh vazirining oʻrinbosari V. A. Chjen zimmasiga yuklansin.
Oʻzbekiston Respublikasi soliq organlari xodimlarining majburiy davlat sugʻurtasi boʻyicha sugʻurta summalari va sugʻurta tariflari miqdorlari toʻgʻrisida
(resolution, 2024-09-11)

“Davlat soliq xizmati toʻgʻrisida”gi Oʻzbekiston Respublikasi Qonuniga muvofiq Vazirlar Mahkamasi qaror qiladi: 2. Belgilansinki, soliq organlari mansabdor shaxslarining majburiy davlat sugʻurtasi respublika budjeti mablagʻlari hisobiga amalga oshiriladi. 3. Belgilab qoʻyilsinki, soliq organlari mansabdor shaxslarining majburiy davlat sugʻurtasi boʻyicha sugʻurta summasi toʻlov kunida qonunchilikda belgilangan bazaviy hisoblash miqdorining 80 baravarini tashkil etadi. 4. Belgilansinki, sugʻurta mukofoti Davlat soliq qoʻmitasi (sugʻurta qildiruvchi) tomonidan vakil qilingan sugʻurtalovchiga sugʻurta qilinishi kerak boʻlgan sugʻurta qildiruvchining har bir xodimiga toʻlash paytida amal qilgan bazaviy hisoblash miqdorining 20 foizi miqdorida toʻlanadi. 5. “Oʻzbekinvest” eksport-import milliy sugʻurta kompaniyasi (vakolatli sugʻurtalovchi) mazkur qarorda belgilangan tartibda majburiy davlat sugʻurtasi oʻtkazishni qonunchilikda belgilangan tartibda ochiq tanlov asosida keyingi vakolatli sugʻurtalovchini jalb qilgunga qadar davom ettirsin. 6. “Oʻzbekinvest” eksport-import milliy sugʻurta kompaniyasi soliq organlari xodimlarining majburiy davlat sugʻurtasiga tegishli hujjatlarning nusxalari va sugʻurta zaxiralari mablagʻlari vakolatli sugʻurtalovchi etib belgilangan sugʻurta kompaniyasiga berilishini taʼminlasin. Vakolatli sugʻurtalovchi hujjatlarni va sugʻurta zaxiralari vositalarini qabul qilsin hamda har bir keyingi yil boshlangunga qadar Oʻzbekiston Respublikasi Davlat soliq qoʻmitasi bilan zarur sugʻurta shartnomalari tuzilishini taʼminlasin. 7. Oʻzbekiston Respublikasi Moliya vazirligi bir oy muddatda Soliq organlari xodimlarining majburiy davlat sugʻurtasi qoidalarini tasdiqlasin. 8. Ushbu qarorning bajarilishini nazorat qilish Bosh vazir oʻrinbosari R. R. Yunusov va B. S. Hamidov zimmasiga yuklansin.
OʻZBEKISTON RESPUBLIKASIDA TRANSPORT VOSITALARI VA BOShQA OʻZIYuRAR MAShINA HAMDA MEXANIZMLAR EGALARI FUQAROLIK JAVOBGARLIgiNING MAJBURIY SUGʻURTASI TOʻGʻRISIDA
(resolution, 2008-06-24)

Oʻzbekiston Respublikasida transport vositalaridan foydalanish natijasida zarar yetkazilgan jismoniy va yuridik shaxslarning mulkiy manfaatlarini himoya qilish maqsadida Vazirlar Mahkamasi qaror qiladi: 1. 1995-yil 1-yanvardan boshlab transport vositalari egalari fuqarolik javobgarligining majburiy sugʻurtasi joriy etilsin. Belgilab qoʻyilsinki, Oʻzbekiston Respublikasi hududida faoliyat koʻrsatayotgan mulkchilikning barcha shakllaridagi transport vositalari egalari fuqarolik javobgarligining majburiy sugʻurtasiga jalb qilinadilar. 2. Transport vositalari egalari fuqarolik javobgarligining majburiy sugʻurtasi boʻyicha sugʻurta puli va bitta transport vositasi uchun bir yilda bir marta olinadigan sugʻurta tariflari stavkalari miqdori ilovaga muvofiq tasdiqlansin. 3. Har yili sugʻurta mukofotlari toʻlash uchun quyidagi muddatlar belgilansin: yuridik shaxslar uchun — 1-iyulgacha; jismoniy shaxslar uchun — 1-sentabrgacha. Sugʻurta mukofotlarini toʻlash uchun belgilangan muddat tamom boʻlgach, toʻlanmagan pul qarz deb hisoblansin va toʻlash muddati oʻtib ketgan har bir kun uchun qarzning 0,1 foizi miqdorida jarima (penya) hisoblangan holda undirib olinsin. 4. Sugʻurtaning ushbu turi boʻyicha sugʻurta mukofotlari toʻlanishi ustidan nazorat qilish Yoʻl harakati xavfsizligi davlat xizmati, Davlat qishloq xoʻjaligi texnik nazorati organlariga, shuningdek qonun hujjatlariga muvofiq sugʻurtaning mazkur turini amalga oshiruvchi sugʻurtalovchilarga yuklansin. 5. Tushgan sugʻurta mukofotlaridan fuqarolar halok boʻlishining va ularning mol-mulki nobud boʻlishining oldini olish tadbirkorlariga ajratmalar summasi 5 foiz miqdorida belgilansin. 6. Oʻzbekiston Respublikasi Moliya vazirligi bir oy muddatda transport vositalari egalari fuqarolik javobgarligining majburiy sugʻurtasini amalga oshirish toʻgʻrisidagi yoʻriqnomani hamda fuqarolar halok boʻlishining va ularning mol-mulkini nobud boʻlishining oldini olish tadbirlarini ishlab chiqsin va tasdiqlasin. 7. Mazkur qarorning bajarilishini nazorat qilish Bosh vazirning oʻrinbosari B. S. Hamidov zimmasiga yuklansin. Yuridik va jismoniy shaxslarga yetkazilgan zararni undirish uchun sugʻurta summalarining cheklangan miqdorlari: mol-mulkka yetkazilgan zararni qoplash uchun (har bir zarar yetkazilishi holati boʻyicha) — Oʻzbekiston Respublikasida belgilangan eng kam oylik ish haqining 20 baravari miqdorida; oʻlimga olib kelgan zararni qoplash uchun (har bir jabrlangan boʻyicha) — eng kam oylik ish haqining 30 baravari miqdorida.
BOShOQLI DON EKINLARI SELEKSIYASI VA URUGʻChILIGINI YaXShILASh ChORA-TADBIRLARI TOʻGʻRISIDA
(resolution, 2021-02-22)

Boshoqli don ekinlari seleksiyasi va urugʻchiligini yaxshilash hamda ularning hosildorligini oshirish maqsadida Vazirlar Mahkamasi qaror qiladi: 1. Oʻzbekiston Respublikasi Qishloq xoʻjaligi vazirligi, Oʻzbekiston Qishloq xoʻjaligi fanlari akademiyasining urugʻchilik xoʻjaliklari tomonidan 1995-yil hosilidan 52 ming tonna hajmdagi navli urugʻlarni davlat resurslariga sotish va urugʻchilik xoʻjaliklarini viloyatlar boʻyicha 1 va 2-ilovalarga* koʻra joylashtirish toʻgʻrisidagi takliflari qabul qilinsin. 2. Maʼlumot uchun qabul qilinsinki, respublika xoʻjaliklari tomonidan 1995-yil hosilidan 286,4 ming tonna miqdorida boshoqli don ekinlari urugʻi 3-ilovaga* muvofiq toʻplanadi. 3. Oʻzbekiston Qishloq xoʻjaligi fanlari akademiyasi, “Gʻalla” ilmiy-ishlab chiqarish birlashmasi, 1995-yil hosilidan boshlab, har yili ixtisoslashtirilgan urugʻchilik xoʻjaliklariga, uchastkalar va brigadalarga elita va birinchi reproduksiya urugʻlarni 4-ilovaga* muvofiq miqdorlarda sotishni taʼminlasinlar. 4. Oʻzbekiston Respublikasi Qishloq xoʻjaligi vazirligi, Buxoro, Jizzax, Qashqadaryo, Sirdaryo viloyatlari hokimliklari “Gʻalla” ilmiy-ishlab chiqarish birlashmasiga dastlabki urugʻchilikni tashkil etish uchun 400-500 gektardan sugʻoriladigan yer maydonlari ajratsinlar. 5. Buxoro, Qashqadaryo, Andijon viloyatlarida gʻalla ilmiy-tadqiqot institutining boʻlimlarini tashkil etish maqsadga muvofiq deb hisoblansin. 6. Urugʻchilik xoʻjaliklarining boshoqli don ekinlari urugʻlari yetishtirishdagi manfaatdorliklarini oshirish maqsadida don uchun amaldagi xarid narxlariga elita urugʻlar sotishda — 150 foiz, birinchi reproduksiya urugʻlarni sotishda — 120 foiz, ikkinchi-uchinchilarga — 100 foiz, toʻrtinchi-beshinchilarga — 50 foiz miqdorida ustamalar belgilansin. 7. “Oʻzqishloqxoʻjaliktaʼminottuzatish” davlat qoʻmitasi, Oʻzbekiston Respublikasi Qishloq xoʻjaligi vazirligi va “Oʻzmashsanoat” uyushmasi urugʻchilik xoʻjaliklarini urugʻ tayyorlash uchun ularning buyurtmalariga koʻra urugʻ tozalovchi texnika, boshqa mashina va mexanizmlar bilan taʼminlash chora-tadbirlarini koʻrsinlar. 8. Oʻzbekiston Respublikasi fan va texnika davlat qoʻmitasi Oʻzbekiston Qishloq xoʻjaligi fanlari akademiyasi, Qishloq xoʻjaligi vazirligi don ekinlari seleksiyasi boʻyicha tadqiqotlarni kengaytirish, ilmiy negizni mustahkamlash va respublikada urugʻchilikni rivojlantirish uchun har yili zarur boʻlgan mablagʻ va moddiy resurslar ajratishni nazarda tutsinlar. 9. Mazkur qarorning bajarilishini nazorat qilish Bosh vazirning birinchi oʻrinbosari I. Joʻrabekov zimmasiga yuklansin.
OʻZBEKISTON RESPUBLIKASI HUDUDIDA TOVARLAR (IShLAR, XIZMATLAR)NI EKSPORT VA IMPORT QILIShNI KVOTALASh VA LITSENZIYALASh TARTIBI TOʻGʻRISIDAGI NIZOMGA QOʻShIMChA KIRITISh TOʻGʻRISIDA
(resolution, 1998-03-31)

Respublika qurilish kompleksining eksport bazasini kengaytirish va korxonalarning chet elda “komplekt obyekt” shartlarida pudrat ishlari hamda xizmatlarni amalga oshirish faoliyatlarini ragʻbatlantirish maqsadida Vazirlar Mahkamasi qaror qiladi: 1. Vazirlar Mahkamasining 1994-yil 25-martdagi 163-son qarori bilan tasdiqlangan Oʻzbekiston Respublikasi hududida tovarlar (ishlar, xizmatlar)ni eksport va import qilishni kvotalash va litsenziyalash tartibi toʻgʻrisidagi Nizom quyidagi tahrirdagi 16-band bilan toʻldirilsin: “16. “Komplekt obyekt” shartlarida tuzilgan kontrakt (bitishuv)larning Oʻzbekiston Respublikasi Tashqi iqtisodiy aloqalar vazirligida roʻyxatga olinishi komplekt vedomostga muvofiq pudrat ishlari va xizmatlarning bajarilishini taʼminlash uchun yuklarni, ular orasida litsenziyalanishi lozim boʻlgan tovarlar bor-yoʻqligidan qatʼi nazar, Davlat chegarasi orqali oʻtkazib yuborish uchun asos boʻlib hisoblanadi”. 2. Oʻzbekiston Respublikasi Davlat soliq qoʻmitasi “komplekt obyekt” shartlaridagi kontraktlarni amalga oshirish uchun olib chiqib ketilayotgan yuklar hajmlari hamda nomenklaturasining loyiha-smeta hujjatlariga koʻra komplekt vedomostlarga muvofiqligi ustida qatʼiy nazorat oʻrnatsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari I. H. Joʻrabekov hamda Oʻzbekiston Respublikasi Bosh vazirining oʻrinbosari Oʻ. T. Sultonov zimmasiga yuklansin.
“OʻZBEKISTON RESPUBLIKASIDA PASPORT TIZIMI TOʻGʻRISIDAGI NIZOM”NI AMALGA KIRITISh HAQIDA
(decree, 2020-09-28)

“Oʻzbekiston Respublikasi fuqaroligi toʻgʻrisida”gi Oʻzbekiston Respublikasi Qonuniga muvofiq hamda fuqarolarning huquqlari, erkinliklari, qonuniy manfaatlarini himoya qilish, shuningdek jamoat tartibini va xavfsizlikni taʼminlash maqsadida: 1. Oʻzbekiston Respublikasi Vazirlar Mahkamasining “Oʻzbekiston Respublikasi fuqarosining pasportini joriy etish bilan bogʻliq chora-tadbirlar toʻgʻrisida” 1992-yil 13-noyabrda chiqargan 533-son qaroriga muvofiq Oʻzbekiston Respublikasining fuqarolari uchun pasportlarining blanklarini tayyorlash borasidagi tayyorgarlik ishlari nihoyasiga yetkazilganligi maʼlumot uchun qabul qilinsin. 2. “Oʻzbekiston Respublikasida pasport tizimi toʻgʻrisidagi Nizom” 1-ilovaga muvofiq tasdiqlansin. 3. “Xorijiy shaxslarga, fuqaroligi boʻlmagan shaxslarga Oʻzbekiston Respublikasida yashash uchun guvohnoma va fuqaroligi boʻlmagan shaxs guvohnomasi toʻgʻrisidagi Nizom” tasdiqlansin (2-ilova). 4. “Oʻzbekiston Respublikasida pasport tizimi toʻgʻrisidagi Nizom” amalga kiritilsin va 1995-yilning 1-yanvaridan boshlab Oʻzbekiston Respublikasining fuqarolariga pasportlar berish, shuningdek bosqichma-bosqich almashtirish taʼminlansin. Oʻzbekiston Respublikasi fuqarolarining pasportlarini almashtirish 2000-yilning 1-yanvarigacha nihoyasiga yetkazilsin. Birinchi navbatda 16 yoshga toʻlgan, muddati oʻtib ketgan pasporti boʻlgan, familiyasi, ismi-sharifini yoki millatini oʻzgartirmoqchi boʻlgan taqdirda, shuningdek pasportni yoʻqotgan va chet elga joʻnab ketiladigan hollarda Oʻzbekiston Respublikasi fuqarosining pasportini berish koʻzda tutilsin. 5. Oʻzbekiston Respublikasi fuqarolarida boʻlgan pasportlarning amal qilishi ularni yangi nusxadagi pasportlarga almashtirishning butun davri mobaynida saqlab qolinsin. 6. “Oʻzbekiston Respublikasida pasport tizimi toʻgʻrisidagi Nizom”ni amalga kiritish boʻyicha respublika komissiyasining tarkibi 3-ilovaga* muvofiq tasdiqlansin. Komissiya zimmasiga Oʻzbekiston Respublikasi fuqarosining pasportlarini berish va almashtirish borasidagi barcha tezkor va joriy masalalarni hal qilish vazifasi yuklansin. 7. Oʻzbekiston Respublikasining Vazirlar Mahkamasi bir hafta muddat ichida ushbu Farmonni bajarish yuzasidan tegishli qaror qabul qilsin.
RESPUBLIKADA TERI XOM AShYoSINI TAYYORLASh TIZIMINI TAKOMILLAShTIRISh TOʻGʻRISIDA
(decree, 2020-09-28)

Respublikada teri xomashyosidan samarali foydalanish, teripoyabzal sanoati korxonalarining xalq isteʼmoli mollari ishlab chiqarishini koʻpaytirish, shuningdek bu xomashyoning Oʻzbekistondan tashqariga nazoratsiz tashib ketilishining oldini olish maqsadida: 1. “Oʻzbekyengilsanoat” davlat uyushmasi va “Oʻztayyorlovsavdo” uyushmasi bir oy muddat ichida korxonalar va tashkilotlar, jamoa xoʻjaliklari, ijarachilar, dehqon xoʻjaliklari va yakka tartibda tayyorlovchilar bilan teri xomashyosini xarid qilish, shuningdek unga birlamchi ishlov berish hamda saqlash uchun omborxonalar va boshqa binolardan foydalanish toʻgʻrisidagi shartnomalarni belgilangan tartibda qaytadan tuzishni tashkil qilsinlar. 2. “Oʻzbekyengilsanoat” davlat uyushmasi Oʻzbekiston Respublikasining Markaziy banki, Moliya vazirligi, boshqa manfaatdor vazirliklari va idoralari bilan birgalikda tayyorlanadigan teri xomashyosi uchun hisob-kitob qilish tartibini oʻn kun muddat ichida ishlab chiqsin, bunda moddiy jihatdan ragʻbatlantirish chora-tadbirlari, shu jumladan aholiga xalq isteʼmol mollarini topshirilgan xomashyo hajmiga qarab sotish koʻzda tutilsin. 3. Oʻzbekiston Respublikasining Adliya vazirligi bir oy muddatda Oʻzbekiston Respublikasining qonun hujjatlariga mazkur Farmondan kelib chiqadigan oʻzgartishlarni kiritish toʻgʻrisida takliflar tayyorlasin. 4. Ushbu Farmonning bajarilishini nazorat qilish Oʻzbekiston Respublikasi Vazirlar Mahkamasining zimmasiga yuklansin.